CELEX: 32004D0842
Language: hu
Date: 2004-12-01 00:00:00
Title: 2004/842/EK: A Bizottság Határozata (2004. december 1.) olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról (az értesítés a B(2004) 4493. számú dokumentummal történt)EGT vonatkozású szöveg

9.12.2004   
            
            
               HU
            
            
               Az Európai Unió Hivatalos Lapja
            
            
               L 362/21
            
         A BIZOTTSÁG HATÁROZATA
   (2004. december 1.)
   olyan fajtához tartozó vetőmagok vonatkozásában, amelyek tekintetében a mezőgazdasági növényfajok vagy zöldségfajok nemzeti fajtajegyzékbe való felvételi kérelmét benyújtották; ezen vetőmagok forgalmazásának tekintetében a tagállamok által történő engedélyezésére vonatkozó végrehajtási szabályokról
   (az értesítés a B(2004) 4493. számú dokumentummal történt)
   (EGT vonatkozású szöveg)
   (2004/842/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmánynövény-vetőmagok forgalmazásáról szóló, 1966. június 14-i 66/401/EGK tanácsi irányelvre (1) és különösen annak 4. cikke a) pontjának (2) bekezdésére,
   tekintettel a gabonavetőmagok forgalmazásáról szóló, 1966. június 14-i 66/402/EGK tanácsi irányelvre (2) és különösen annak 4. cikke a) pontjának (2) bekezdésére,
   tekintettel a répavetőmag forgalmazásáról szóló, 2002. június 13-i 2002/54/EK tanácsi irányelvre (3) és különösen annak 6. cikke (2) bekezdésére,
   tekintettel a zöldségvetőmagok forgalmazásáról szóló, 2002. június 13-i 2002/55/EK tanácsi irányelvre (4) és különösen annak 23. cikke (2) bekezdésére,
   tekintettel a vetőburgonya forgalmazásáról szóló, 2002. június 13-i 2002/56/EK tanácsi irányelvre (5) és különösen annak 6. cikke (2) bekezdésére,
   tekintettel az olaj- és rostnövények vetőmagjának forgalmazásáról szóló, 2002. június 13-i 2002/57/EK tanácsi irányelvre (6) és különösen annak 6. cikke (2) bekezdésére,
   mivel:
   
               (1)
            
            
               A 66/401/EGK, 66/402/EGK, 2002/54/EK, 2002/56/EK és a 2002/57/EK irányelvek értelmében a tagállamok engedélyezhetik az olyan fajtákhoz tartozó mezőgazdasági vetőmagok termelői számára ezen vetőmagok forgalmazását, amelyekre vonatkozólag a mezőgazdasági növényfajok közös fajtajegyzékéről szóló, 2002. június 13-i 2002/53/EK tanácsi irányelv rendelkezéseinek (7) megfelelően a szóban forgó tagállam fajtajegyzékébe való felvételi kérelemnek helyt adtak.
            
         
               (2)
            
            
               Továbbá a 2002/55/EK irányelv értelmében a tagállamok a növénynemesítőknek vagy azok képviselőinek engedélyezhetik az olyan fajtákhoz tartozó vetőmagok forgalmazását, amelyekre vonatkozóan a fenti irányelv rendelkezéseinek megfelelően legalább egy tagállam nemzeti fajtajegyzékébe való felvételi kérelemnek helyt adtak.
            
         
               (3)
            
            
               Ahhoz, hogy a tagállamok ilyen engedélyeket ki tudjanak adni, a fenti irányelvek tekintetében olyan végrehajtási szabályok megállapítása szükséges, melyek szabályozzák azon célokat és feltételeket, amelyek elérése érdekében, illetve melyek teljesülése mellett az engedélyeket kiadhatják, továbbá a vetőmagcsomagolás címkézését és a mezőgazdasági vetőmagok esetében azok mennyiségét. Szintén indokolt, hogy egy géntechnológiával módosított szervezetből nyert fajta esetében ezt a géntechnológiával módosított szervezetet – a közösségi jogszabályok értelmében – forgalmazásra engedélyezni kell.
            
         
               (4)
            
            
               Az e határozatban előírt intézkedések összhangban állnak a Mezőgazdasági, Kertészeti és Erdészeti Vetőmagok és Szaporítóanyagok Állandó Bizottságának véleményével,
            
         ELFOGADTA EZT A HATÁROZATOT:
   I. FEJEZET
   Általános rendelkezések
   1. cikk
   Tárgy
   E határozat célja olyan szabályok megállapítása, amelyek alapján a tagállam piaci forgalmazási engedélyt adhat az alábbiakra:
   
               a)
            
            
               olyan mezőgazdasági növényfajok vetőmagfajtáira, amelyeknek a 2002/53/EK irányelv 1. cikke (2) bekezdésében előírt nemzeti jegyzékbe való felvételi kérelmét a szóban forgó tagállamhoz benyújtották, e határozat II. fejezetének megfelelően; vagy
            
         
               b)
            
            
               olyan zöldségfajok vetőmagfajtáira, amelyeknek a 2002/55/EK irányelv 3. cikke (3) bekezdésében előírt nemzeti jegyzékbe való felvételi kérelmét legkevesebb egy tagállamban benyújtották, és amelyre különleges technikai információkat is benyújtottak, e határozat III. fejezetének megfelelően.
            
         II. FEJEZET
   Mezőgazdasági növényfajok
   2. cikk
   Engedélyezés
   (1)   A 66/401/EGK, 66/402/EGK, 2002/54/EK, 2002/56/EK és a 2002/57/EK irányelvek által szabályozott mezőgazdasági növényfajok tekintetében a tagállamok a saját területükön tevékenykedő termelők számára engedélyezhetik az olyan fajtához tartozó vetőmag forgalmazását, amelyre vonatkozóan a mezőgazdasági növényfajok nemzeti fajtajegyzékébe („a nemzeti jegyzék”) való felvételi kérelmet a szóban forgó tagállamhoz benyújtották, az e határozat 3–18. cikkeiben foglaltaknak való megfelelés mellett.
   (2)   A tagállamoknak biztosítaniuk kell, hogy amennyiben e határozat értelmében adnak meg egy engedélyt, az engedély birtokosának teljesíteni kell az említett engedélyhez csatolt minden feltételt vagy korlátozást.
   3. cikk
   Alkalmazás
   (1)   Az engedélyt igényelheti az a személy (a továbbiakban „a kérelmező”, amely magában foglalja e személy képviselőjét, feltéve hogy ez utóbbi hivatalos felhatalmazást kapott), aki az érintett fajtáknak a szóban forgó tagállam jegyzékébe való felvételére vonatkozóan szabályos kérelmet nyújtott be.
   (2)   A kérelmezőnek az alábbi információkat kell benyújtania:
   
               a)
            
            
               a tervezett tesztek és kísérletek;
            
         
               b)
            
            
               azon tagállam(ok) neve(i), amely(ek)ben ezeket a teszteket és kísérleteket elvégzik;
            
         
               c)
            
            
               fajtaleírás;
            
         
               d)
            
            
               fajtafenntartás.
            
         4. cikk
   Cél
   Az engedélyeket kizárólag a mezőgazdasági vállalatoknál a fajta használatával vagy termesztésével kapcsolatos információk gyűjtésére elvégzett tesztek vagy kísérletek céljára lehet megadni.
   5. cikk
   Technikai feltételek
   (1)   A takarmánynövény-vetőmagnak teljesítenie kell a 66/401/EGK irányelv I. és II. mellékletében előírt feltételeket az alábbiak vonatkozásában:
   
               a)
            
            
               minősített vetőmag (valamennyi faj, a Pisum sativum és a Vicia faba kivételével); vagy
            
         
               b)
            
            
               „minősített vetőmag, második generáció” (Pisum sativum, Vicia faba).
            
         (2)   A gabonavetőmagnak teljesítenie kell a 66/402/EGK irányelv I. és II. mellékletében előírt feltételeket az alábbiak vonatkozásában:
   
               a)
            
            
               minősített vetőmag (Phalaris canariensis kivéve a hibrideket, Secale cereale, Sorghum bicolor, Sorghum sudanense, Zea mays és a Avena sativa, Hordeum vulgare, Oryza sativa, Triticum aestivum, Triticum durum, Triticum spelta hibridjei, illetve az x Triticosecale az önbeporzó fajták kivételével); vagy
            
         
               b)
            
            
               „minősített vetőmag, második generáció” (Avena sativa, Hordeum vulgare, Oryza sativa, Triticum aestivum, Triticum durum, Triticum spelta és a x Triticosecale önbeporzó fajtái, minden egyes esetben a hibridek kivételével).
            
         (3)   A répa-vetőmagnak teljesítenie kell a 2002/54/EK irányelv I. mellékletében megállapított, a minősített vetőmagra vonatkozó feltételeket.
   (4)   A vetőburgonyának teljesítenie kell a 2002/56/EK irányelv I. és II. mellékletében megállapított, a minősített vetőburgonyára vonatkozó feltételeket.
   (5)   Az olaj- és rostnövények vetőmagjának teljesítenie kell a 2002/57/EK irányelv I. és II. mellékletében előírt feltételeket az alábbiak vonatkozásában:
   
               a)
            
            
               minősített vetőmagok (valamennyi fajta a Linum usitatissimum kivételével);
            
         
               b)
            
            
               „minősített vetőmag, második és harmadik generáció” (Linum usitatissimum).
            
         6. cikk
   Vizsgálat
   (1)   Az 5. cikkben előírt feltételeknek való megfelelést a következő eszközökkel kell vizsgálni:
   
               a)
            
            
               a hatósági vizsgálat útján vetőburgonya esetében;
            
         
               b)
            
            
               hatósági vizsgálat vagy egy hatósági felügyelet mellett zajló vizsgálat útján más esetben.
            
         (2)   A fajtaazonossággal és a fajtatisztasággal kapcsolatos feltételeknek való megfelelés vizsgálatához – a 2002/53/EK irányelv 7. cikkében előírtak szerint – a következőket kell használni: az 1. fajtaleírás a kérelmező által benyújtott formában vagy – adott esetben – a fajta hivatalos megkülönböztethetőségi, stabilitási és egyneműségi vizsgálatának eredményein alapuló ideiglenes fajtaleírás.
   (3)   A vizsgálatot a jelenleg érvényes nemzetközi módszerekkel összhangban kell elvégezni, amennyiben ilyen módszerek léteznek.
   (4)   A vizsgálathoz a mintákat a hatóságilag vagy hatósági felügyelet mellett vett, illetve a vetőburgonya esetében a hatóságilag megfelelő módszerekkel összhangban kell venni.
   (5)   A mintákat homogén tételekből kell venni.
   (6)   A tétel maximális tömegét és a minta minimális tömegét az alábbi hivatkozások tartalmazzák:
   
               a)
            
            
               Takarmánynövények: a 66/401/EGK irányelv III. melléklete;
            
         
               b)
            
            
               Gabonafélék: a 66/402/EGK irányelv III. melléklete;
            
         
               c)
            
            
               Répa: a 2002/54/EK irányelv II. melléklete;
            
         
               d)
            
            
               Olaj- és rostnövények: a 2002/57/EK irányelv III. melléklete.
            
         7. cikk
   Mennyiségek
   Az egyes fajták esetében engedélyezett mennyiségek nem haladhatják meg ugyanennek a fajtának azon tagállam(ok)ban évente felhasznált mennyiségének az alábbiakban meghatározott százalékos arányát, amely(ek)be a fajtákat szánták:
   
               a)
            
            
               a durumbúza esetében: 0,05 %;
            
         
               b)
            
            
               a takarmányborsó, lóbab, zab, árpa és búza esetében: 0,3 %;
            
         
               c)
            
            
               minden egyéb esetben: 0,1 %.
            
         Azonban amennyiben e mennyiségek nem elegendőek tagállamonként 10 hektár bevetésére azokban a tagállamokban, amelyekbe a vetőmagot szánták, akkor engedélyezhető egy ekkora terület bevetéséhez szükséges mennyiség.
   8. cikk
   Csomagolás és a csomagok zárolása
   A vetőmagokat kizárólag lezárt csomagolásban vagy fémzárral ellátott tárolóedényekben lehet forgalmazni. A vetőmagok csomagolását hatóságilag vagy hatósági felügyelet mellett zárolják olyan módon, hogy a csomagolás ne legyen felnyitható a zárolási rendszer roncsolása nélkül vagy anélkül, hogy a felnyitás nyomot ne hagyna a 9. cikkben előírt hatósági címkén vagy a csomagoláson. A csomag megfelelő zárolása érdekében a zárolás rendszerének legalább az említett hatósági címkéből vagy hatósági fémzár felhelyezéséből kell állnia.
   A vetőburgonya esetében a csomagolásnak újnak, illetve a tárolóedénynek tisztának kell lennie.
   9. cikk
   Címkézés
   (1)   A vetőmagok csomagolásán hatósági címkét kell elhelyezni a Közösség hivatalos nyelveinek egyikén.
   (2)   Az (1) bekezdésben előírt címkén az alábbi információkat kell feltüntetni:
   
               a)
            
            
               a minősítő hatóság és tagállam megnevezése, vagy azok megkülönböztető rövidítése;
            
         
               b)
            
            
               a tétel referenciaszáma;
            
         
               c)
            
            
               a zárolás kelte (év és hónap);
            
         
               d)
            
            
               a fajok megnevezése;
            
         
               e)
            
            
               a fajta megnevezése, mely alá tartozóan a vetőmagot forgalmazni fogják (a növénynemesítő referenciája, a javasolt vagy a jóváhagyott megnevezés) és – amennyiben létezik ilyen – a fajtának a fajtajegyzékbe való felvételét célzó hivatalos kérelem száma;
            
         
               f)
            
            
               a „fajta hatóságilag még nem került jegyzékbe” megjelölés;
            
         
               g)
            
            
               a „kizárólag tesztek és kísérletek elvégzése céljából” megjelölés;
            
         
               h)
            
            
               adott esetben a „géntechnológiával módosított fajta” kifejezés;
            
         
               i)
            
            
               méret (kizárólag a vetőburgonya esetében);
            
         
               j)
            
            
               bejelentett nettó vagy bruttó tömeg, illetve a tiszta vetőmagok vagy adott esetben a termésfürtök bejelentett száma;
            
         
               k)
            
            
               a tömeg feltüntetése esetén, és amennyiben granulált rovarirtó szer, drazsírozó anyag vagy egyéb szilárd adalékanyag használatára került sor, az adalékanyag jellege, valamint a tiszta vetőmag vagy adott esetben a termésfürtök tömegének a teljes tömeghez viszonyított hozzávetőleges aránya.
            
         (3)   Az (1) bekezdésben előírt címke színe narancssárga.
   10. cikk
   Vegyszeres kezelés
   Minden vegyszeres kezelést fel kell feltüntetni a 9. cikkben előírt hatósági címkén, vagy a szállító címkéjén, valamint a csomagoláson, vagy azon belül, illetve a tárolóedényen.
   11. cikk
   Időtartam
   A 13. és 14. cikkek sérelme nélkül az e határozat rendelkezéseivel összhangban megadott engedélyek érvényességi időtartama legfeljebb egy év, és azok a 12. cikk értelmében megújíthatók.
   12. cikk
   Az engedélyek megújítása
   (1)   A 13. és 14. cikkek sérelme nélkül a 2. cikkben hivatkozott engedélyeket külön-külön legfeljebb egyéves időtartamra lehet meghosszabbítani.
   (2)   A kérelmek mellé az alábbi okmányokat kell csatolni:
   
               a)
            
            
               az eredeti engedélyre való hivatkozás;
            
         
               b)
            
            
               minden olyan információ, amely kiegészíti a fajtaleírásra, fajtafenntartásra és/vagy a termesztésre, illetve a fajta felhasználására vonatkozó már benyújtott, az eredeti engedélyezéshez szükséges információkat;
            
         
               c)
            
            
               annak igazolása, hogy a szóban forgó fajta jegyzékbe történő felvételének elbírálása folyamatban van, amennyiben e jegyzékekhez a tagállam más úton nem fér hozzá.
            
         13. cikk
   Az érvényesség lejárta
   Az engedélyek érvényessége akkor szűnik meg, ha a nemzeti jegyzékbe történő felvétel kérelmét visszavonták, vagy elutasították, vagy ha a fajtát jegyzékbe vették.
   14. cikk
   Biztosíték
   Annak ellenére, hogy a 2. cikk értelmében az engedélyt megadták, a tagállam saját teljes területén, vagy annak egy részén betilthatja egy adott fajta felhasználását; vagy megfelelő feltételeket határoz meg a fajta termesztésére vonatkozóan, a c) albekezdésben előírt esetekben az ilyen termesztésből származó termények felhasználásával kapcsolatos feltételekkel összhangban, amennyiben:
   
               a)
            
            
               megállapítást nyer, hogy a fajta termesztése növényegészségügyi szempontból ártalmas lehet más fajták vagy fajok termesztésére nézve; vagy
            
         
               b)
            
            
               a kérelmező tagállamban elvégzett hatósági fajtakísérletek bebizonyították, hogy a fajta a tagállam területének egyetlen pontján sem hoz az említett tagállam területén jóváhagyott hasonló fajtával végzett kísérleteknek megfelelő eredményeket, illetve köztudomású, hogy a fajta – érési csoporttípusa miatt – az adott tagállam területének egyetlen pontján sem alkalmas termesztésre; vagy
            
         
               c)
            
            
               a tagállamnak alapos oka van feltételezni, hogy a fajta veszélyt jelent az emberi egészségre vagy a környezetre.
            
         15. cikk
   A jelentéstételre vonatkozó kötelezettség
   (1)   Az engedélyt megadó tagállam az odaítélést követően az engedély birtokosát az alábbi információk közlésére kötelezheti:
   
               a)
            
            
               a mezőgazdasági vállalatoknál a fajta használatával vagy termesztésével kapcsolatos információk gyűjtésére elvégzett tesztek vagy kísérletek eredményei;
            
         
               b)
            
            
               az engedélyezett időszak alatt forgalomba hozott vetőmagvak mennyiségei és az a tagállam, amelybe e vetőmagokat szánták.
            
         (2)   Az (1) bekezdés b) pontjában előírt információkat bizalmasan kell kezelni.
   16. cikk
   A fajtafenntartási vizsgálatok
   A fajtafenntartást az engedélyező tagállam vizsgálatnak vetheti alá.
   Amennyiben a fajtafenntartásra az engedélyező tagállamon kívüli másik tagállamban kerül sor, a tagállamoknak a szükséges vizsgálatok tekintetében kölcsönös közigazgatási segítségnyújtásban kell részesíteniük egymást.
   A tagállam akkor hagyhatja jóvá a fajtafenntartásnak egy harmadik országban történő lebonyolítását, amennyiben a 2002/53/EK irányelv 22. cikke (1) bekezdésének b) pontja értelmében döntés születik arról, hogy a fajtafenntartással kapcsolatosan végzett vizsgálatok a tagállamokban végzett vizsgálatokkal egyenértékű biztosítékokat kell, hogy nyújtsanak.
   17. cikk
   Értesítés
   A tagállamok az alábbiakról értesítik egymást és a Bizottságot:
   
               a)
            
            
               minden kérelemről – azok beérkezésétől fogva – vagy egy engedélyezési kérelem elutasításáról; és
            
         
               b)
            
            
               egy engedély megadásáról, meghosszabbításáról, hatályon kívül helyezéséről vagy visszavonásáról.
            
         18. cikk
   Információcsere
   A tagállamok az egyes fajtáknak a nemzeti jegyzékekbe való felvételével és a jegyzékbe még fel nem vett fajta elfogadására vonatkozó kérelemmel kapcsolatos információk cseréjének megkönnyítése érdekében a meglévő számítógépesített információcsere-rendszert használják.
   19. cikk
   A fajtajegyzék közzététele
   A Bizottság a tagállamok által nyújtott információk alapján közzéteheti az engedélyezett fajták jegyzékét.
   III. FEJEZET
   Zöldségfajok
   20. cikk
   Engedélyezés
   (1)   A 2002/55/EK irányelv által szabályozott zöldségfajok tekintetében a tagállamok e határozat 21–37. cikkében foglaltak teljesülése mellett saját területükön tevékenykedő nemesítők számára engedélyezhetik az olyan fajtához tartozó vetőmag forgalmazását, amelyre vonatkozóan legalább egy tagállamban kérelmet nyújtottak be a zöldségfajok nemzeti fajtajegyzékébe („a nemzeti jegyzék”) való felvétel iránt, és amelyre vonatkozóan a szóban forgó tagállam(ok)ban különleges technikai információkat is szolgáltattak.
   (2)   A tagállamoknak biztosítaniuk kell, hogy amennyiben e határozat értelmében adnak meg egy engedélyt, az engedély birtokosának teljesíteni kell az említett engedélyhez csatolt minden feltételt vagy korlátozást.
   21. cikk
   Alkalmazás
   (1)   Az engedélyt az a személy igényelheti (a továbbiakban „a kérelmező”, amely magában foglalja e személy képviselőjét, feltéve hogy ez utóbbi hivatalos felhatalmazást kapott), aki az érintett fajtáknak legkevesebb egy tagállam jegyzékébe való felvételére vonatkozóan szabályos kérelmet nyújtott be.
   (2)   A kérelmezőnek az alábbi információkat kell benyújtania:
   
               a)
            
            
               fajtaleírás;
            
         
               b)
            
            
               fajtafenntartás.
            
         22. cikk
   Cél
   Az engedélyt kizárólag a termesztés során nyert gyakorlati tapasztalaton alapuló ismeretszerzés céljából lehet megadni.
   23. cikk
   Technikai feltételek
   A zöldségvetőmagnak meg kell felelnie a 2002/55/EK irányelv II. mellékletében megállapított, a minősített vetőmagokra vonatkozó feltételeknek.
   24. cikk
   Vizsgálat
   (1)   A zöldségvetőmagvakat a kérelmező által benyújtott fajtaleírás vagy – ahol rendelkezésre áll – a fajta megkülönböztethetőségi, stabilitási és egyneműségi hatósági vizsgálatának eredményein alapuló ideiglenes fajtaleírás alapján utólagos hatósági ellenőrzésnek vagy vizsgálatnak vetik alá fajtaazonosságuk és fajtatisztaságuk igazolása érdekében, a 2002/55/EK irányelv 7. cikkében előírtaknak megfelelően.
   (2)   A mintákat homogén tételekből kell venni.
   (3)   A tétel maximális tömegét és a minta minimális tömegét a 2002/55/EK irányelv III. melléklete tartalmazza.
   25. cikk
   Géntechnológiával módosított fajták
   Egy géntechnológiával módosított fajta esetében az engedélyt kizárólag akkor lehet megadni, ha minden megfelelő intézkedést megtettek az emberi egészségre és a környezetre gyakorolt káros hatások elkerülése érdekében. A 2001. március 12-i 2001/18/EK európai parlamenti és tanácsi irányelv (8) értelmében vagy az 1829/2003/EK európai parlamenti és tanácsi rendelet értelmében kell engedélyezni.
   26. cikk
   Szállító
   A címke, illetve a nyomtatott vagy bélyegzett figyelmeztetésnek a csomagolásra való felhelyezéséért felelős személyek kötelesek:
   
               a)
            
            
               a tagállamot tevékenységük megkezdésének és befejezésének időpontjáról tájékoztatni;
            
         
               b)
            
            
               nyilvántartást vezetnek a vetőmag valamennyi tételéről, és azokat legalább három évig a tagállamok rendelkezésére tartják.
            
         
               c)
            
            
               mintákat vesznek a forgalmazásra szánt minden egyes tételből, és azokat legalább két évig a tagállamok rendelkezésére tartják.
            
         A b) és a c) pontokban említett műveleteket szúrópróbaszerűen végzett hivatalos ellenőrzéseknek vetik alá.
   27. cikk
   Csomagolás és a csomagok zárolása
   A vetőmagokat kizárólag zárolt és fémzárral ellátott csomagolásban lehet forgalmazni. A vetőmagok csomagolását olyan módon kell zárolni, hogy a csomagolás ne legyen felnyitható a zárolási rendszer roncsolása nélkül vagy anélkül, hogy a felnyitás nyomot ne hagyna a 28. cikkben előírt hatósági címkén vagy a csomagoláson.
   28. cikk
   Címkézés
   (1)   A vetőmag-csomagolásokon szerepelnie kell a szállító címkéjének, illetve nyomtatott, vagy bélyegzett figyelmeztetésnek a Közösség egyik hivatalos nyelvén.
   (2)   Az (1) bekezdésben előírt címkén az alábbi információkat kell feltüntetni:
   
               a)
            
            
               a tétel referenciaszáma;
            
         
               b)
            
            
               a zárolás kelte (év és hónap);
            
         
               c)
            
            
               a fajok megnevezése;
            
         
               d)
            
            
               annak a fajtának a megnevezése, mely alá tartozóan a vetőmagot forgalmazni fogják (a növénynemesítő referenciaszáma, a javasolt vagy a jóváhagyott megnevezés) és – amennyiben létezik ilyen – a fajta jegyzékbe vételét célzó hivatalos kérelem száma;
            
         
               e)
            
            
               a „fajta még nem került hatóságilag jegyzékbe” megjelölés;
            
         
               f)
            
            
               adott esetben a „géntechnológiával módosított fajta” kifejezés;
            
         
               g)
            
            
               bejelentett nettó vagy bruttó tömeg, illetve a tiszta vetőmagok vagy adott esetben a termésfürtök bejelentett száma;
            
         
               h)
            
            
               a tömeg feltüntetése esetén, és amennyiben granulált rovarirtó szer, drazsírozó anyag vagy egyéb szilárd adalékanyag használatára került sor, az adalékanyag jellege, valamint a tiszta vetőmag, vagy adott esetben a termésfürtök tömegének a teljes tömeghez viszonyított hozzávetőleges aránya.
            
         (3)   Az (1) bekezdésben előírt címke színe narancssárga.
   29. cikk
   Vegyszeres kezelés
   Minden vegyszeres kezelést fel kell tüntetni mind a 28. cikkben előírt címkén, mind a csomagoláson vagy azon belül.
   30. cikk
   Időtartam
   A 32. és 33. cikkek sérelme nélkül az e határozat rendelkezéseivel összhangban megadott engedélyek érvényességi időtartama legfeljebb egy év és azok a 31. cikk értelmében megújíthatók.
   31. cikk
   Az engedélyek megújítása
   (1)   A 32. és 33. cikkek sérelme nélkül a 20. cikkben hivatkozott engedélyeket külön-külön legfeljebb egyéves időtartamon belül maximum kétszer lehet megújítani.
   (2)   A kérelmek mellé az alábbi okmányokat kell csatolni:
   
               a)
            
            
               az eredeti engedélyre való hivatkozás;
            
         
               b)
            
            
               minden olyan információ, amely kiegészíti a fajtaleírásra, fajtafenntartásra és/vagy a termesztésre, illetve a fajta felhasználására vonatkozó már benyújtott, az eredeti engedélyhez szükséges információkat, illetve az eredeti engedélyhez kötött, a fajtafenntartás és/vagy a termesztés során szerzett gyakorlati tapasztalatból nyert ismereteket;
            
         
               c)
            
            
               annak igazolása, hogy a szóban forgó fajta jegyzékbe történő felvételének elbírálása folyamatban van, amennyiben ezekhez a tagállam más úton nem fér hozzá.
            
         32. cikk
   Az érvényesség lejárta
   Az engedélyek érvényessége akkor szűnik meg, ha a nemzeti jegyzékbe történő felvétel kérelmét visszavonták, elutasították, vagy ha a fajtát felvették a jegyzékbe.
   33. cikk
   Biztosíték
   Annak ellenére, hogy a 20. cikk értelmében az engedélyt megadták, a tagállam saját teljes területén, vagy annak egy részén betilthatja egy adott fajta felhasználását; vagy megfelelő feltételeket határozhat meg a fajta termesztésére vonatkozóan, a b) bekezdésben előírt esetekben az ilyen termesztésből származó termények felhasználásával kapcsolatos feltételekkel összhangban, amennyiben:
   
               a)
            
            
               megállapítást nyer, hogy a fajta termesztése növényegészségügyi szempontból ártalmas lehet más fajták vagy fajok termesztésére nézve; vagy
            
         
               b)
            
            
               a tagállamnak alapos oka van feltételezni, hogy a fajta veszélyt jelent az emberi egészségre vagy a környezetre.
            
         34. cikk
   A jelentéstételre vonatkozó kötelezettség
   (1)   Az engedélyt megadó tagállam az odaítélést követően az engedély birtokosát az alábbi információk közlésére kötelezheti:
   
               a)
            
            
               a termesztés során szerzett gyakorlati tapasztalatból nyert ismeretek;
            
         
               b)
            
            
               az engedélyezett időszak alatt forgalomba hozott vetőmagvak mennyiségei és az a tagállam, amelybe e vetőmagokat szánták.
            
         (2)   Az (1) bekezdés b) pontjában előírt információkat bizalmasan kell kezelni.
   35. cikk
   A fajtafenntartási vizsgálatok
   A fajtafenntartást az engedélyező tagállam vizsgálatnak vetheti alá.
   Amennyiben a fajtafenntartásra az engedélyező tagállamon kívüli másik tagállamban kerül sor, a tagállamoknak a szükséges vizsgálatok tekintetében kölcsönös közigazgatási segítségnyújtásban kell részesíteniük egymást.
   A tagállam akkor hagyhatja jóvá a fajtafenntartásnak egy harmadik országban történő lebonyolítását, amennyiben a 2002/55/EK irányelv 37. cikk (1) bekezdésének b) pontja értelmében döntés születik arról, hogy a fajtafenntartással kapcsolatosan végzett vizsgálatok a tagállamokban végzett vizsgálatokkal egyenértékű biztosítékokat kell, hogy nyújtsanak.
   36. cikk
   Értesítés
   A tagállamok az alábbiakról értesítik egymást és a Bizottságot:
   
               a)
            
            
               minden kérelemről – azok beérkezésétől fogva – vagy egy engedélyezési kérelem elutasításáról; és
            
         
               b)
            
            
               egy engedély megadásáról, megújításáról, hatályon kívül helyezéséről vagy visszavonásáról.
            
         37. cikk
   Információcsere
   A tagállamok az egyes fajtáknak a nemzeti jegyzékekbe való felvételével és a jegyzékbe még nem vett fajta elfogadására vonatkozó kérelemmel kapcsolatos információk cseréjének megkönnyítése érdekében a meglévő számítógépesített információcsere-rendszert használják.
   38. cikk
   A fajtajegyzék közzététele
   A Bizottság a tagállamok által nyújtott információk alapján közzéteheti az engedélyezett fajták jegyzékét.
   IV. FEJEZET
   39. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2004. december 1-jén.
      
         
            a Bizottság részéről
         
         Markos KYPRIANOU
         
            a Bizottság tagja
         
      
   
   
      (1)  HL 125., 1966.7.11., 2298/66. o. A legutóbb a 2004/55/EK irányelvvel (HL L 114., 2004.4.21., 18. o.) módosított irányelv.
   
      (2)  HL 125., 1966.7.11., 2309/66. o. A legutóbb a 2003/61/EK irányelvvel (HL L 165., 2003.7.3., 23. o.) módosított irányelv.
   
      (3)  HL L 193., 2002.7.20., 12. o. A 2003/61/EK irányelvvel módosított irányelv.
   
      (4)  HL L 193., 2002.7.20., 33. o. A legutóbb az 1829/2003/EK európai parlamenti és tanácsi rendelettel (HL L 268., 2003.10.18., 1. o.) módosított irányelv.
   
      (5)  HL L 193., 2002.7.20., 60. o. A legutóbb a 2003/61/EK irányelvvel módosított irányelv.
   
      (6)  HL L 193., 2002.7.20., 74. o. A legutóbb a 2003/61/EK irányelvvel módosított irányelv.
   
      (7)  HL L 193., 2002.7.20., 1. o. A legutóbb az 1829/2003/EK európai parlamenti és tanácsi rendelettel módosított irányelv.
   
      (8)  HL L 106., 2001.4.17., 1. o. A legutóbb az 1830/2003/EK rendelettel (HL L 268., 2003.10.18., 24. o.) módosított irányelv.